พาเหรดเสนออัตราสูงจูงใจลูกค้าเงินฝาก
แบงก์พาเหรดระดมเงิน อ่อยดอกเบี้ยสูง 33.25% ดึงคนฝากเงินยาว เชื่อหลังจากนี้ตลาดซบ
29 ต.ค. 2565

แบงก์พาเหรดระดมเงิน อ่อยดอกเบี้ยสูง 33.25% ดึงคนฝากเงินยาว เชื่อหลังจากนี้ตลาดซบ
นายพิชา รัตนธรรม หัวหน้าสายงานธุรกิจธนบดี ธนาคารทิสโก้ เปิดเผยว่า เพื่อเป็นการตอบโจทย์ความต้องการของลูกค้า ในยุคที่อัตราดอกเบี้ยเงินฝากอยู่ในช่วงขาลง ธนาคารทิสโก้ได้เปิดตัวผลิตภัณฑ์เงินฝากประจำ 8 เดือน โดยจ่ายดอกเบี้ยที่สูงถึง 3.25% สำหรับลูกค้าใหม่บุคคลธรรมดา ที่เงินฝากตั้งแต่ 5 แสน10 ล้านบาท ซึ่งถือเป็นผลตอบแทนที่ดี และเป็นทางเลือกในการออมเงินให้กับประชาชน หลังจากธนาคารพาณิชย์ได้ทยอยลดดอกเบี้ยลงมาตามอัตราดอกเบี้ยนโยบายที่ลดลงเหลือ 2.50%
“เงินฝากประจำ 8 เดือน ที่จ่ายดอกเบี้ย 3.25% ถือว่าให้ผลตอบแทนสูง เทียบกับอัตราดอกเบี้ยเงินฝากระยะเวลาใกล้เคียงกันที่นำเสนอในตลาดขณะนี้ อีกทั้งระยะเวลาในการฝากยังเป็นระยะกลาง ไม่สั้นและไม่ยาวเกินไป” นายพิชา กล่าว
ผู้บริหารธนาคารทิสโก้ ประเมินว่า การแข่งขันในตลาดเงินฝากในช่วงที่เหลือของปี จะยังมีให้เห็นอย่างต่อเนื่อง แต่อาจจะไม่รุนแรงมากนัก เนื่องจากสภาพคล่องส่วนเกินในตลาดยังคงมีอยู่เป็นจำนวนมาก และสะท้อนมายังอัตราดอกเบี้ยทั่วไปที่เริ่มปรับตัวลดลง ทำให้ความน่าสนใจในการฝากลดลงเช่นกัน ดังนั้นผู้ฝากเงินจึงควรหาผลิตภัณฑ์เงินฝากที่ให้อัตราดอกเบี้ยในอัตราสูงเป็นพิเศษ
นายทวีลาภ ฤทธาภิรมย์ กรรมการผู้ช่วยผู้จัดการใหญ่ ธนาคารกรุงเทพ กล่าวว่า ธนาคารออกผลิตภัณฑ์เงินฝากประจำพิเศษ ระยะเวลา 4 เดือน โดยจ่ายดอกเบี้ย 2.50% เงินฝากระยะเวลา 10 เดือน จ่ายดอกเบี้ย 2.75% และเงินฝากระยะเวลา 15 เดือน จ่ายดอกเบี้ย 3% เปิดบัญชีขั้นต่ำ 2 แสนบาท ตั้งแต่วันนี้11 ก.ค.นี้ เพื่อขยายฐานลูกค้ารายย่อย
ขณะที่ ธนาคารซีไอเอ็มบี ไทย เปิดรับเงินฝากประจำ 12 เดือน จ่ายดอกเบี้ย 3.40% เงินฝากประจำ 5 เดือน ดอกเบี้ย 3% ส่วนอัตราดอกเบี้ยเงินฝากประจำ 3 เดือน ของธนาคารขนาดใหญ่อยู่ระหว่าง 1.603%